SET เปิดบ่ายไหลต่อ 11 จุด หวิดหลุดแนวรับ 1,620 เซ่นแรงขายทำกำไร-ปมจับขั้วรัฐบาลไม่ชัดเจน
SET เปิดบ่ายไหลต่อ 11 จุด หวิดหลุดแนวรับ 1,620 เซ่นแรงขายทำกำไร-ปมจับขั้วรัฐบาลไม่ชัดเจน
SET เปิดบ่ายไหลต่อ 11 จุด หวิดหลุดแนวรับ 1,620 เซ่นแรงขายทำกำไร-ปมจับขั้วรัฐบาลไม่ชัดเจน
29 พ.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 14.37 น. อยู่ที่ระดับ 1,621.24 จุด ลบ 10.80 จุด หรือ 0.66% ด้วยมูลค่าการซื้อขาย 3.2 หมื่นล้านบาท
ด้านนักวิเคราะห์ บล.ฟิลลิป (ประเทศไทย) ระบุว่า ตลาดหุ้นไทยเช้านี้เคลื่อนไหวในแดนลบตามคาด หลังหมดแรงหนุนจากการปรับดัชนี MSCI ไปวานนี้ ทำให้สถานการณ์ความไม่แน่นอนทางการเมืองกลับมากดดันดัชนี SET อีกครั้ง โดยที่ความสนใจของตลาดกำลังจับอยู่ที่การจับขั้วจัดตั้งรัฐบาลของพรรคพลังประชารัฐภายหลังการแถลงข่าวในช่วงเที่ยงที่ดูยังไม่มีข้อสรุปที่ชัดเจน จึงมองการเคลื่อนไหวในช่วงบ่ายนี้ ยังไปไหนไม่ไกลระหว่างกรอบ 1,620-1,635 จุด และยังอิงทางลงเป็นหลัก
สำหรับพอร์ตระยะสั้น:ถือ CPALL, BTS, และ STEC
ด้านบล.ซีจีเอส-ซีไอเอ็มบี ประเมินแนวโน้มบ่าย คาดจะยังซึมๆ ตัว หลังคึกคักมากๆ เมื่อวานนี้ โดยมีเหตุมาจากการซื้อและขายหุ้นใน MSCI หรืออื่นๆ ได้เปลี่ยนมือเสร็จไปแล้ว แต่อาจจะมีบางส่วนมาเล่นกันในวันนี้ โดยหุ้นที่มีแรงขายออกมายังคงเป็นหุ้นที่ขึ้นแรงเมื่อวานนี้ ส่วนแรงซื้อจะเป็นหุ้นที่ลงแรงก่อนหน้านี้
อย่างไรก็ตามช่วงบ่ายเราอาจได้เห็นเม็ดเงินต่างชาติ เข้าซื้อหุ้นบางตัวได้ แต่หากเป็นแรงขายก็คงไม่แรง เรามองว่าช่วงบ่ายอาจเห็นดัชนีแกว่งตัวขึ้นมาเทรดในแดนบวกได้ แต่คงไม่แรงเพราะยังมีแรงกดของหุ้นที่ขึ้นแรงเมื่อวานนี้ หุ้นที่คาดว่ายังพอเทรดได้หลังราคาหุ้นลงไปลึกก่อนหน้านี้มีกลุ่มธนาคารพาณิชย์ใหญ่ และผลิตอาหาร โดยมองกรอบแนวรับบ่ายที่ 1622-1624 จุด และแนวต้านที่ 1634-1636 จุด แนะนำซื้อเก็งกำไร SCB, TU และ BBL